text: অন্তোদয় এক্সপ্রেস ভারতীয় রেল কর্তৃক পরিচালিত ভারতের একটি ট্রেন পরিষেবা। এই ট্রেনে কোনো সংরক্ষিত কামরা নেই, অর্থাৎ সব কামরাই অসংরক্ষিত। তবে সুযোগ-সুবিধা সংরক্ষিত কামরার মতোই পাওয়া যাবে। মূলত নিম্নবিত্ত মানুষের কথা ভেবেই এই ট্রেনগুলি চালু করা হয়েছে। ২০১৬ সালের রেল বাজেটে অন্তোদয় এক্সপ্রেস চালু করার ঘোষণা করা হয়। ২০১৭ সালের ৪ঠা মার্চ সর্বপ্রথম হাওড়া–এর্নাকুলাম অন্তোদয় এক্সপ্রেস ট্রেন চালু হয়। বর্তমানে ১৬ জোড়া অন্তোদয় এক্সপ্রেস ট্রেন চলমান।
  
  সুযোগ সুবিধা
  অন্তোদয় এক্সপ্রেসে আধুনিক এলএইবি কোচ রয়েছে। অসংরক্ষিত ট্রেন হলেও প্রতিটি কামরার মধ্যে ওয়াটার পিউরিফায়ার, এলইডি লাইট, বায়ো টয়লেট এবং মালপত্র রাখার জায়গা থাকছে। মাল রাখার জায়গায় গদি লাগানো থাকায় প্রয়োজনে সেখানে বসতেও পারবেন যাত্রীরা। এছাড়াও অন্যান্য সুবিধার মধ্যে রয়েছে:
   মোবাইল/কম্পিউটার চার্জিং এর ব্যবস্থা।
   বায়ো টয়লেট।
   ট্রেনের দেহে ভিনাইল শিট দ্বারা রং করা।
   নিরাপত্তা ব্যবস্থা যেমন: স্মোক অ্যালার্ম ও সিসিটিভি ক্যামেরা।
   অ্যাকুয়াগার্ড ওয়াটার ভেন্ডিং যন্ত্র, কোট হ্যাঙ্গার ও ব্রেইল নির্দেশক।
  
  সক্রিয় সেবা
  
  তথ্যসূত্র
  
  বহিঃসংযোগ
  
   
  বিষয়শ্রেণী:ভারতের নামযুক্ত যাত্রীবাহী ট্রেন
title: অন্তোদয় এক্সপ্রেস